Ένωση Αρχείων και Εγγραφών

Η Ένωση Αρχείων και Εγγραφών (αγγλ. Archives and Records Association - ARA) αποτελεί τον οργανισμό, ο οποίος εκπροσωπεί όσους απασχολούνται στον τομέα των αρχείων και των εγγραφών του Ηνωμένου Βασιλείου και της Ιρλανδίας και εργάζεται για την προώθηση του έργου τους.

 Η ARA μέσα από το έργο της εστιάζει στην υποστήριξη του έργου όσων απασχολούνται επαγγελματικά στις εργασίες που σχετίζονται με τα αρχεία και στην προώθηση των επαγγελματικών τους συμφερόντων. Σύμφωνα με την επίσημη ιστοσελίδα της, η ARA επιδιώκει να αποτελέσει την ενιαία φωνή για όλα τα θέματα που σχετίζονται με τον τομέα των αρχείων στο Ηνωμένο Βασίλειο και την Ιρλανδία. Για την επιτυχή ολοκλήρωση της αποστολής της, η ARA έχει θέσει τις εξής στρατηγικές προτεραιότητες : Να δημιουργήσει μια δημόσια εικόνα, η οποία παρουσιάζει την ARA ως την ηγετική φωνή του τομέα, εκπροσωπώντας όλα τα μέλη και προωθώντας την αξία του έργου τους στον τομέα των αρχείων και της συντήρησης τους. Να αναπτύξει ισχυρούς και ανεξάρτητους δεσμούς με κυβερνητικά, εθνικά και διεθνή ενδιαφερόμενα μέρη του τομέα. Να αναπτύξει ισχυρές και ξεκάθαρες σχέσεις με άλλους φορείς του τομέα, βασισμένες στην συνεχή προσέγγιση για κοινή υποστήριξη και ανάπτυξη. Να διαμορφώσει ένα εκπαιδευτικό πρόγραμμα συνεχούς επαγγελματικής ανάπτυξης, στο οποίο μπορούν να συμμετάσχουν όλα τα μέλη στο κατάλληλο επίπεδο ανά περίπτωση. Να σχηματίσει μια ισχυρή τοπική δομή με τοπικά προγράμματα ανάπτυξης. Να παρέχει μια ανεπτυγμένη και ελκυστική πληθώρα από οφέλη για όλες τις κατηγορίες μελών και έναν αυξανόμενο αριθμό μελών. Να διαμορφώσει ένα πρόγραμμα για αναπτυξιακά και υποστηρικτικά επαγγελματικά πρότυπα και ένα πρόγραμμα κατάρτισης για να προωθήσει το εργατικό δυναμικό του 21ου αιώνα, βασισμένο στην ποιότητα και την ποικιλομορφία. Οργανισμοί, ιδρύματα και άτομα, τα οποία σχετίζονται με τον τομέα των Αρχείων και επιθυμούν να συμμετάσχουν στο έργο της ARA, έχουν τη δυνατότητα να ενταχθούν σε κάποια από τις διαθέσιμες κατηγορίες μελών. Τα μέλη της ARA διακρίνονται σε δύο βασικές κατηγορίες , οι οποίες υποδιαιρούνται σε υποκατηγορίες ως εξής: Μεμονωμένα άτομα ως μέλη (Individual Membership): Φοιτητές (Student Members) Πλήρη Μέλη (Full Members) Συνεργαζόμενα Μέλη (Affiliate Members) Μέλη από το εξωτερικό (Overseas) Ιδρύματα (Institutional Affiliation) Η ARA μέσα από τη δράση της επιδιώκει να υποστηρίξει και να ενισχύσει το επάγγελμα της αρχειακής διατήρησης και εργάζεται για την προώθηση του έργου όσων απασχολούνται στις σχετικές εργασίες του συγκεκριμένου επαγγελματικού τομέα. Αναλυτικότερα, παρέχει στα μέλη της ευκαιρίες κατάρτισης και επαγγελματικής ανάπτυξης και εκπροσωπεί τα συμφέροντα του επαγγέλματος της συντήρησης των αρχείων σε εθνικό και διεθνές επίπεδο. Παράλληλα, εκδίδει το μηνιαίο περιοδικό με τίτλο «ARC Magazine» , το οποίο διατίθεται στα μέλη της σε ηλεκτρονική και έντυπη μορφή και παρέχει πληροφόρηση σχετική με τον τομέα των αρχείων και το έργο της ARA. Σε ετήσια συχνότητα διεξάγει ένα συνέδριο (ARA Conference) , όπου οι συμμετέχοντες ενημερώνονται για ζητήματα του χώρου και ανταλλάσσουν ιδέες και απόψεις σχετικά με τα συγκεκριμένα ζητήματα. Archives and Records Association Annual Conference, Brighton 2012(Αγγλικά) NUIG Archives and the Archives & Records Association Conference 2012(Αγγλικά) Επίσημη ιστοσελίδα της ARA (Αγγλικά) Επίσημη ιστοσελίδα της Ένωσης Διαχειριστών Αρχείων (ARMA) Αρχειοθετήθηκε 2012-10-19 στο Wayback Machine.(Αγγλικά) Επίσημη ιστοσελίδα της Ένωσης Αρχείων και Εγγραφών Νέας Ζηλανδίας (ARANZ)(Αγγλικά) Επίσημη ιστοσελίδα της Βρετανικής Ένωσης Εγγραφών(Αγγλικά)